WYBES FACH NED PUW. 


'ID OEDD wyres anwyl gan Ned Puw, 
A mem, a thad, a thaid, 

A'u llygaid ar yr eneth wiw, 
I'w gwylio yn ddibaid ; 

Ond cyn i'w dengmlwydd dd'od i ben 
Fe welwyd Ellen fad 

Yn planu tyner lili wen 
Ar fedd ei mam a'i thad. 

Trwy bob trallodion hyd yn hyn 
Hi lynai wrth ei thaid, 

Ond pan aeth ef i lawr i'r glyn 
Ymadael ydoedd raid ; 

“ Â wnewch chwi nghofio,” ebe hi, 
“ At mam, a nhad, a'm Duw? 

Mae hiraeth calon am y tri 
Ar wyres fach Ned Puw.” 

'Roedd rhosyn tyner ar ei grudd 
Pan oedd yn ugain oed, 

Fel haul ar fynwes haner dydd, 
Yn gwenu'n llona 'rioed ; 

Daeth twyllwr heibio, gwywai'r rhos 
Oedd ar ei bochau byw ; 

Aeth haner dydd yn haner nos 
Ar wyres fach Ned Puw. 

Ca'dd weled gwanwyn ar y bedd 
Mewn heulwen deg a gwlaw, 

Yn tynu darlun gwlad yr hedd, 
A blodau'r byd a ddaw ; 

Ca'dd glywed adlais tyner lef 
Yn disgyn oddiwrth Dduw, 

Yn dweyd fod coron yn y nef 
I wyres fach Ned Puw. 

Y BLOTYN DU. 








Gwrandewch y stori greulon 

Fu gynt yn ngwlad y Saeson, 
Gerllaw caerau pentref Caer, 

O fewn i Gornwal dirion. 


Hen wr oedd yno'n tario, 

A'r plant oddeutu'n bordro, 
A'i fab hynaf yn ddiwad 

A'i fwriad ar drafaelio. 


I'r mor fe fynai fentro, 
Yn brentis ca'dd ei rwymo, 

Dros saith mlynedd efo'r Black Prince, 
Nis gwyddai ei ffrynds oddiwrtho. 


Bu hefyd dri saith gaua', 
Âr goast y Twrc a'r India, 

Yn 'sbeilio gwyr a'u taflu i'r mor, 
'Rol dwyn eu trysor pena'. 


Ca'dd dywydd drwg anyddan— 
Daeth gwynt yn groes i'w amcan, 
Fe chwythai'r llong mewn cyflawn sau 

I lan y Gornwal hafan. 


I dŷ ei chwaer fe gerddai, 
Fel dyeithr fe ofynai: 

“ A oes trafaeliwr i chwi'n frawd, 
|A ydyw e'n dyfod gartre' ?” 


“ Maei mi frawd, gobeithio, 
A'i fwriad ar drafaelio, 
Ac ar ei fraich mae Blotyn Du, 
Nis gwn beth ddarfu iddo.” 





““ Fi yw'r trafaeliwr caled, 
A'r Blotyn Du sy' i weled ; 

Pa sut mae hynt fy mam a'm tad ? 
Pa sut mae'm 'stad yn 'styried ?” 


“ Mae'r stad yn ddifai ddigon, 

Pob rhodd sy'n rhwym a graslon, 
Ond ei bod wedi myn'd ar feth, 

Ac arni beth dyledion.” 


Dywedodd yntau, “ Ymroaf 

I wneyd pob brys a allaf; 
Yn foreu 'fory codai'n llon, 

A'i holl ddyledion talaf.” 


I dy ei dad fe gerddai, 
Fel dyeithr fe letyai, 

Fe roddai god i wraig y ty 
I'w chadw hyd y boreu. 


Gwr a gwraig ddywedai'n isel : 
“ Ni gawsom hyd mewn gafael ; 
Mae genym ddigon ar ein tro, 
Os gallwn ni fwrdro'n ddiogel.” 
Y mae yn cysgu'n gywrain, 
A'r gyllell lem hwy ladden', 
A'i fam ei hun, mewn purion pwyll, 
Yn dal y ganwyll weren. 


I'r daflod wair hwy daflen, 
Ac yno hwy gadawen, 

Nes caent hwy le mewn dirgel fan, 
Ro'i ddwyrudd dan ddaearen. 


Ei chwaer ddoe yno'n foreu, 
A phob rhyw fath o foethau, 

I roeso ei hanwyl frawd i'r wlad, 
Am dano i'w thad gofynai. 






















“ Pwy frawd wyt ti'n ymofyn, 
Nis bu yma neithiwr undyn,” 

“OJ! do yn wir, na wadwch ddim, 
Dangosodd 1 mi'r Blotyn.” 


Dechreuai'r hen wr dyngu : 

““ Pwy felldith a ddaeth i mi, 
Os lleddais i fy fab fy hun 

Dof finau i'r un dihenydd.” 


Yr hen wraig hithau dd'wedai, 
“ Os fi fu'n dale'r goleu, 

'E gaiff y gyllell yn ei llid 
Wneyd fy nihenydd ineu.” 


Pan welai'r ferch dair celain, 

Nis gallsai fod yn llawen, | 
Aeth maes o'i chof, ac felly bu, 

Nes rhowd hi tan ddaearen. 

